Dokter 'tevrede' met Pta-skoolhoof se vordering | Maroela Media
Chris Denysschen, skoolhoof van die Hoërskool Waterkloof in Pretoria, se toestand het baie verbeter sedert hy verlede week weens Covid-19 in die hospitaal opgeneem is.
Die skool het vandag op hul Facebook-blad gesê dat die dokter baie tevrede is met Denysschen se verbetering.
"Die familie sê baie dankie vir almal se ondersteuning."
Maroela Media het berig dat Denysschen verlede week positief vir Covid-19 getoets het. Boonop is heelwat leerders en onderwysers in afsondering geplaas ná 'n aantal positiewe gevalle van Covid-19 by dié skool.
Na aanleiding van die huidige situasie het die skool besluit om die opedag, wat oorspronklik vir 20 en 21 April geskeduleer was, na Dinsdag 11 Mei en Woensdag 12 Mei te skuif. Ouers word aangesê om besprekings vir terreinbesoek op die skool se webblad te doen, aangesien geen van die oorspronklike besprekings na die nuwe datums oorgedra sal word nie.